CELEX: 62021CN0249
Language: mt
Date: 2021-04-21 00:00:00
Title: Kawża C-249/21: Talba għal deċiżjoni preliminari mressqa mill-Amtsgericht Bottrop (il-Ġermanja) fil-21 ta’ April 2021 – Fuhrmann-2-GmbH vs B.

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/21
            
         
      Talba għal deċiżjoni preliminari mressqa mill-Amtsgericht Bottrop (il-Ġermanja) fil-21 ta’ April 2021 – Fuhrmann-2-GmbH vs B.
      (Kawża C-249/21)
      (2021/C 297/23)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Bottrop
      
         Partijiet fil-kawża prinċipali
      
      
         Rikorrent: Fuhrmann-2-GmbH
      
         Konvenut: B.
      
         Domanda preliminari
      
      It-tieni subparagrafu tal-Artikolu 8(2) tad-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill (1) għandu jiġi interpretat fis-sens li, sabiex jiġi ddeterminat jekk buttuna jew funzjoni simili, li l-attivazzjoni tagħha hija parti minn proċess ta’ ordni permezz ta’ kuntratt mill-bogħod konkluż elettronikament fis-sens tal-ewwel subparagrafu ta’ din id-dispożizzjoni u li ma hijiex akkumpanjata mill-kliem “ordni b’obbligu ta’ pagament”, hijiex simili għal formulazzjoni korrispondenti inekwivokabbli fis-sens ta’ din id-dispożizzjoni, li tindika lill-konsumatur li l-ordni hija marbuta ma’ obbligu ta’ ħlas lill-kummerċjant, hija rilevanti biss l-indikazzjoni li tinsab fuq il-buttuna jew il-funzjoni simili?
      
         (1)  ĠU 2011, L 304, p. 64.